
O Volapükaflens Valöpo! 


Amulo fredob vemo ad nunön oles dö pub vödabuka nulik, sevabo: 
Vödabuk Volapük - Sperantapük e Sperantapük - Volapük. If nitedälols 
tefü võdabuk at, kanol getön oni de: André Cherpillod, La Blanchetière, 
F-72320 - COURGENARD, Fransän. 


Vödabuk at, labü pads 207, binon legudik, e kanob komandön oni oles 
vemo. Jünu te vödabuks` Volapükik medü Deutänapük e Linglänapük 
ädabinons, ab anu ekö vödabuk nulik at medü Sperantapük. Danob e 
benovipob Söli Cherpillod demü vob mödik, keli edunom ad dabükön vödabuki 
somik. No plu kanoy sagön, das ad låmön Volapüki, mutoy primo låmön u 
Linglänapüki u Deutänapüki! 


Söl Cherpillod ya edabükom gramati brefik Volapüka, äsi tidodemi 
brefik medü Sperantapük. No nog elogob tidodemi - sekü atos, no kanob 
cödön oni. Sperantapükans, kels nitedälons tefü Volapük kanob anu lämön e 
plâågön oni danü Söl Cherpillod. Kodü atos, danobs omi ladöfiküno. 


Mödikans sagons vio fikulik binos ad dalämön vödis Volapükik, ab ekö 
mod legudik ad dunön atosi. Tefos „Okskilükami” fa flen „Ailamto” keli kanoy 
tuvön in Vüresod, ladetü : http://kafejo.com/lingvoj/auxlangs/volapuk. 


Pos lüköm in resodatoped tefik, logoy fenätilis anik: in zenätil nedeto 
pubon vöd in Volapük; deto dabinons nog fenätils kil, kels jonons tradutodis 
mögik kil. Mutoy malön me mugöm tradutodi tefik. I deto azbinon fenätil 
votik, kö kanoy logön dötumanumi välotas verätik. If viloy osi, kanoy logön 
vödi Linglänapükik in fenätil nedetik kobü tradutods mögik Vəlapükik deto 
Okskilükam somik binon noe tidabik, abi juitik. Blufolsös oni, begö! 


Valikosi Gudikün Oles ed Olikanes 


i 


X:74:2003 


KONOT DÖ NIBUD 


In tim konota at, num muik tävanas, kelis äleadoy tävön in nibud, 
äbinon mäldegfol. 


Ün göd seimik, flitan, kel äbinon pö däl de leseatöp oka, äbexänom 
ko fikul nibudi pö lekosädadüp.* 





Jizötisumidan* änumädof tävanis in nibud ed äsagof: 
mäldeglul - seko pösod bal muton nexän 


„Binons pösods 
.” Ab nek ämufon. „lf pösod 
lätikün, kel äbexänon nibudi, no nexänon,” ävokädof, „oramenob joföri!” 
Nek ämufon. 





Sekü atos, joför äkömom. „lf nek onexänon, oramenob poldani,” 
äsagom. Nek änexänon; seko joför e jizötisumidan ägolons ad sukön 
poldani. 


Vüo man smalik plafik, kel älenlabom häti fülik*, äbexänom nibudi. 





Pos minuts anik, älükömons joför, jizötisumidan e poldan. 
„Nibud at,” änunom poldan, „no olüvon bisä pösod bal enexänon.” 


Man smalik plafik, kel älenlabom häti fülik, änexänom. 


„Kikodo no idunol-li atosi büo?” äsagof ome jizötisumidan zuniko, ed 
ätoenof klokili ad malön, das nibud movabon. 


Smil laodik tävanas votik äkofudükon jizötisumidan somödo, das 
sunädo ägestopof nibudi. 


X:75:2003 
„Nibud at no omovabon jüs ostopols ad kofön obi,” änunof. 
In timil at, nibud votik ko dalogal ilükömon. 
„Kis binos-li fikul?” äsäkom. 
Jizötisumidan äplonof, das tävans valik äkofons ofì. 


„In jenet at,” äsagom dalogal, „mutol tökön* ko jizötisumidan 
nibuda votik.” 


Jizötisumidan nibuda votik, pösod mu plagälik, äbexänof 
nibudi at. Ven älogof mani smalik plafik, kel ästanom nilü 
nibudastopöp, äsagof ome: „Desirol-li tävön su nibud at? Tän 
bexänolös oni! No laboy timi ad stanön is dü del lölik!! 


FüLK felt JIZÖTISUMIDAN bus conductress 
LEKOSÄDADÜP rushhour TÖKÖN to change places 


® 4 kd & % $ e & 
IN STAUDÖP (1) 


Dunetäb: No kanob kötön miti at. Esteifülob ad dunön osi dü minuts luldeg. 
Bötan: No favolös* begö! staudöp obsik maifon jü düp bal pos zeneit! 


IN STAUDÖP (2) 


Dunetäb: Ebötol-li obe tiedi u kafi? 

Bötan: No kanol-li gutön difi? 

Dunetäb: No. 

Bötan: In jenet at, lindifos, va ebötob ole tiedi u kafi, no-li? 


FAVÖN (to) worry LINDIFOS it doesn't matter 





X:76:2003 


ZIF FREDA 


Pos yels, dü kels älödom su pärunavegs zifa „Calcutta” (Lindän) 
as rikjoditiran, hiel Hasari Pal fino ätuvom cemi pro ok it e pro famül okik 
in luharat* nilü lödöp kultana Polänik nemü Stefan Kovalski. Ko „maläd 
redik” ftisida* danäfäktöl, el Hasari älifädom neitis lölik ad konön ele 
Kovalski dö lif e drims oka. Lifi lölik lelügik oma äkonom - de farman 
pleidik, jü fugan faemik, jü jevod menik. Täno, ko nol fümik, das maläd at 
suno ödeidon omi, el Hasari „äbüselom” bomis okik blümane sanavik ad 
labükön jigamalegivoti* daute oka. Äzälom matikamazäli ofik dü düps 
anik büä imogolom ad deadön. Bü gölalulit dela sököl, bomikonletans 
änokoms ta yan oma. 





„Zif freda” tefon lifi in bal luharatas pöfikün zifa ,„Calcutta.” 
Tefon menis, kels kolkömons ko neläbs ti nekredoviks aldeliko, ab kels nog 
tuvons medis ad fredön. 


Söl Dominique Lapierre, kel äbelödom luharati at dü yels tel 
kanom konön konotis verik dö ladälalied* i dö yub. Nunodom tefü plaks 
lönik oka :- 


„Dü vestigs at lunik , fikulik e semikna dolöfiks, ämutob kösömikön obi 
dinädes valasotik. Älärnob lio lödön ko rats, skorpions e näsäks; lio 
lailifön me spunets anik risata a del e tel-kil benens a del; lio poodkedön dü 
düps lunik ad gebön tvaletis; lio lavön obi me neplu ka liät lafik vata; lio 
filidön lümäti dü monsun,” lio dilön lödöpi oba ko grup homenas.* Büä 
pädaoptob fa lödanef luharata, ämutob lärnön südis ona, plakön dredis e 
dranälis ona, dilön töbidis e spelis ona. At äbinon fümiko bal plakas 
nekösömikün, keli äkanob belifön. Eceinon lifi obik. Lif ko lödans 
heroedik „Zifa freda” evotöfon suemi oba tefü völads verik lifa. Pos 
visoseid* at visù lejenöfs verik lifa - faem, maläd, nekom lölik voba, no 
plu komipob ad tuvön parköpi ven getävob lü Yurop u lü Tats-Pebalöl - 
atos labos veüti nonik! Dü muls at, kelis ebelifob bevü mens, kels 
ädalabons läs ka dolarazims deg a del ad kanön lailifön, elärnob ya völadi 
verik lifa, äsi jöni ad dilodön dinis oba ko votikans. Dü yels tel nos 
päflagedon obe, ab pägivos ai obe. Giviäl flenas obik in „Zif freda” äjonon 
obe, das „valikos, kel no pegivos, ga peperos.” 

Anu kolkömobsös ko pösods tel. Balan binom hiel Hasari Pal, son 
bäldikün farmafamüla Lindänik, kel esufom lesigi.* Noe gididom ad 
nulüdön matani e cilis, abi palis, blodis e söris. 


El Hasari klemom risatafarmi oka in Bengalän, e spelom ad tuvön 
vobi in zif „Calcutta”. Famülans lödons su süts e no dalabon moni saidik 
ad fidön okis, fümiko no ad pelön jelöpi. Ad lailifön, cils ela Hasari mutons 
sukön in defälotaninädians ad tuvön diledis nulüdotas. 


Balido lemesed soelik, keli el Hasari gaenom, kömon de sel bluda 
okik; ab mon, keli getom de tedot at te saidon ad remön sakädi risata e 
benenis anik - e klüliko no labom bludi nenfinik ad selön. 


Yufü flen, el Hasari fino tuvom vobi ad tirön rikjodi* da süts nabik 
zifa. Too kanom kipön te dili smalik mona, keli gaenom sekü vob vemik at. 
Igo in dinäds dasenälik* at, el Hasari jonom nog löfi e kesenäli lü kemens 
oka. 


Hiel Stefan Kovalski binom kultan Polänik, kel lüvom sogädi 
aldelik ad lifön ko lepradans zifa „Calcutta.” Päkom posbinükotis oka 
nemödikis e setevom lü „Zif Freda”. Vilom "sukön pöfikünanis pöfikanas 
in tops kö binons, ad kelifön e ad deadön ko ons.” Bi el Kovalski gividom 
oki ad dilodön valikosi ko pöfikünans, nulüdot nemödik oka givom ciles, 
kels sökons omi ai. 


Hiel Anouar äbinom lepradan mifomik,* kel älabom smilili, keli 
äkanoy töbo suemön lo* lelied oka. Ün del seimik ävüdom eli Kovalski ad 
visitön baraki, kö lepradans älödons. 


„S0, o Stefan Dada (= blod bäldikün) - stadol-li gudiko adelo?” el 
Anouar äsäkom omi. 


El Kovalski äbiegädom ad lemufükön* nami mifomik oma. Naedü 
bal, ven idunom atosi, el Anouar älesüpädom. Lülogöl utanis, kels 
äzistanons, ävilom sagön : „Logolsös! binom man, kuratiko äs ols - el 
Dada lemufükom nami obik.” 


El Anouar ädugom eli Kovalski ad givön yufi flenes lepöfik oka. 

Kultan pälejekom* fa lusmel* miotik, fa funs natemöl, de skin kelas 
äseflumon flumot yelovilik*, e fa cils, kels äpledons glöpilis* vü defälots* e 
jiedot.* Änaudom* ven äfidom ko lepradans. „Ätikom, das ibalädikob* 
ko valikos tefü pöf, too ävolutikob* ta tikamagot nulüdadiloda ko blods at 
oba blütikün*,” äsiom. „Lepök* kion! Löfidef kion! Tü del et, äsludob, 
das öfünob pöteki pro lepradans in „Zif Freda.” 


El Kovalski id ifünom komitetanefi pro yuf kobädik, kiöpio pöfikans 
golons ad palilön. Tikamagot at äbinon mu stunüköl - pöfikans anu 
gididons tefü oks it! 


„Zif Freda” (= Anand Nagar in Hindänapük) pänemon fa dalaban 
yutafabriköp bü yels tum. Rigiko komotanef päfünon as lödöp pro vobans 
mana at, ab pos färmükam fabriköpa, äpakon ad vedön zifil verik ninü zif 
gretik. Spad at äbinon töbo kilna uta futaglöpädöpa. 


Sanans, jikälans e lekredanasedäbs* pededietöls, äsi votikans 
mödik, eklemons karieris okik veütik ad dünön pöfikünanis in vilag at 
ninazifik miotik. 


Nog dabinon spel pro menef! 


VÖDS TEFIK 
BALÄDIKÖN to come to terms LEMUFÜKÖN to shake 
BLÜTIK bruised LEPÖK a failure 
DASENÄLIK pathetic LESIG a drought 
DEFÀLOT rubbish LO in view of 
FTISID tuberculosis LUHARAT aslum 
GLÖPIL a marble LUSMEL a stench 
HOMEN a eunuch MIFOMIK disfigured 
JIEDOT excretum MIOTIK foul 
KESENÄL compassion NAUDÖN to sicken 
LADÄLALIED heartbreak RIKJOD a rickshaw 
LEJEKÖN to appal VOLUTIKÖN to revolt 


LEKREDANASEDÄB a missionary YELOVIK yellowish 

LIO MÖGOS-LI ATOS? 


SAL E PEP . 
Migolös sali e pepi su boved. Ünü minut okanol ditön sali de pep. Lio 
mögos-li atos? 


RÄTOLÖS PLEDASEKI KURATIK 
Sevol-li, das kanol büosagön seki futaglöpädapleda? ed igo bü prim 
pleda. Lio mögos-li atos? 


FILIDOLÖS LÜMÄTI DIS VAT 
Sagolös flene ola, das kanol kipön lümäti pefilidon dis vat. Lio atos 
mögos-li? 


MEEF EEEEELEE. 
TUVEDOTS RÄTAS ÄMULIK 


TÜB ROMA 

Jiel Katrin äblegükof tübi donio jüs rom ärivon siemi. If äkanof logön 
dili stabüla tüba, äsevof, das tüb no äbinon lafofulik. Ab if no äkanof 
logön dili stabüla tüba, äsevof, das äbinon plu ka lafofulik. Jenöfo 
äkanof logön dili stabüla, seko tüb äbinon läs, ka lafovagik! 


PAPÜRAPON 
Ad vitön, das miligaflad dofalon sui tab, plifolöd kövi me plifs smalik. 
At onämükos kövi saidiko ad polön miligafladi. 


TRIBÜT _CILAS 

In Deutän nem cila obinon „Simon;” in Linglän nem cila obinon 
„Timoteod.” E kikodo-li? Do-, Re-, Mi-, Fa-, So-, La- Si- (in Deutän), 
ab Ti- (in Linglän). 


TIKODILOVEBLIN-LI? 
Fümolöd, das dalabol kötoti papüra in pok olik su kel pepenos: „ebo 
ot!” 

NUNILS SE VOL LÖLIK 


KAFETARS U LEGADS-LI? 

In cifazif Larmeniyäna : 'Erevan', jonetūükam nitedik äjenon. Jonetükans 
äprotestons ta kafetars tu mödiks in zif. Äkleilükons, das sekü bum 
kafetaras nulik, distukoy legadis zifik dub dokötam bimas. Kafetars in 
Larmeniyän binons vemo pöpediks, ye jelodans nata kleiliko äplösenons 
lecedi okik : „Cils neodons legadis, no kafetaris! 


TEIFÜL N Al Ü N 


Rens Suomiyänik äkodons mijenotis somödik, das esludoy ad fimükön 
fläkatanedis zi särvig onas, sodas toodans kanons logön onis fasilikumo 
su vegs dagik in nifüp. „Nuds onas no binons litigivõöls, - ekö kodöf 
säkäda,” äsagom hiel Erkki Juntunen, kel konsälom renidalabanis in zifil 
„Rovaniemi,” tö fagot milmetas jöltumkildeg nolüdŭ cifazif „Helsink,” 
„Büo eköloy honis ed efimükoy fläkadilis lilömes, ab nos eplöpon” äsagom. 
„Dabinons za rens 400.000 in Lapän, e tum nimas anu labons 
fläkatanedis. „No ebegobs däli ones ad dunön osi, ab no nog etaons ta 
tikamagot litöfik at.” 


RISKÄD TALALÖDANES 


Nolavans nunedons dö kobojoik mögik planetüla* ta taled. Planetül vidü 
za tel kildils (milmets |,2) kanonöv fiapön taledi tü del 2tid Mäzula, yela 
2014. Edadilädoy“ osi as „jenot, kel meriton lovelogami kälöfik.” Ab sagoy, 
das mögod* kobojoika planetüla binon kuratiko fäd bal pö 909.000. 
Planetül at nulik, keli enemoy : 2003 QQ47 dalabon masat!" zao touns 
balionas 2.600 (= milgrams telionas 2.600). Planetüls somik binons 
klifadileds, kels loveblibons de daved solasita obsik bü zao yels telions fol e 
laf. Mödot mödikün onas blibons tö fagot sefik de taled ninü planetülazon 
bevü zümufs Marda e Yupitära. 


DADILÄDÖN to classify MASAT a mass (=volume) 
MÖGOD a pobability PLANETÜL an asteroid 


